
Id,  cuius  causa  omnes  civitates,  omnes  respublicae  constitutae  sunt,  civium 
continetur  salute ,  quatenus  haec  eiusmodi  societate  hominum  inter  ipsos  con¬ 
servari  potest  atque  augeri.  Qui  vero  reipublicae  gubernaculum  tenet,  illius 
est,  eam  eiusmodi  institutis  temperare,  quae  civium  vitae  tuendae  salutique 
fulciendae  inservire  possunt.  — Sponte  sua  eiusmodi  instituta  prorsus  non  exi- 
stere,  aut  certe  imperfecta  manere,  omnium  aetatum  memoria  et  nostro  ipsorum 
edocemur  usu.  In  omnibus  igitur  cultioribus  civitatibus  leges  latae  sunt  disci¬ 
plinam  publicam  spectantes,  quibus  ordini  in  republica  servando  omniumque 
securitati  consuleretur;  quoniam  vero  nihil  maioris  momenti  sit,  quam  ut  ci¬ 
ves  prospera  fruantur  valetudine,  atque  hac  sine  re  a  reliquis  institutis  nullus 
fructus  expectari  possit,  in  omnibus  bene  institutis  civitatibus  leges  scriptae 
sunt  atque  conditae,  quibus  medicinae  praecepta  conservandae  atque  tuendae 
bonae  civium  valetudini  adhibeantur,  arsque  medica  ordini  alicui  publico 
adacta,  eo  quidem  consilio,  ut  verae  artis  salutaris,  sive  eius,  quam  medendi 
p-eritissimi  tradunt,  ad  omnes  cives,  quantum  fieri  potest,  redundent  fructus; 
ut  praecaveatur,  ne  cui  malorum  medicorum  inscitia  damni  quid  inferatur, 
atque  ut  ita  tandem  sanitati  omnium  et  aegrotorum  saluti  optime  consulatur 
provideaturque.  Scholae  publicae  apertae  sunt  arti  salutari  tradendae  desti¬ 
natae;  ii,  qui  illi  operam  dabant,  severis  plus  semel  se  offerre  debuerunt  exa¬ 
minibus,  nec  nisi  tum  potestas  ipsis  facta  est  atque  ius  aegros  curandi  tractan- 
dique,  si  speciminibus  editis  dedissent  comprobatum,  se  in  rerum  ad  id  ne¬ 
cessariarum  vigere  cognitione.  Quod  quidem  quemadmodum  eo  spectabat, 
ut  boni  peritique,  qui  aegvis  adessent,  in  civitatibus  existerent  medici,  ita 
quoque,  et  optimo  quidem  iure,  permultae  latae  sunt  leges,  quibus  illis  oc¬ 
curritur  malis,  quae  homines  improbi,  nullis  ingenii  dotibus  ornati,  literarum 
rudes,  nec  ulla  doctrina  usuve  adiuti,  medendi  artem  profitendo  in  civitates 

inferre  possint.  At  enim  vero  frustra  fere  circumspicimus  eiusmodi  leges, 
quibus  iura  eorum  constituta  atque  accurate  descripta  sint,  qui  postquam  haud 
mediocrem  in  medicinae  studio  operam  consumserunt  curamque,  nec  minus 
sumtuum  temporisque  ei  impenderunt,  examinibus  feliciter  atque  cum  laude 
superatis,  artem  salutarem  profitendi  potestatem  tandem  publice  sibi  conces¬ 
sam  nacti  sunt  *).  —  Ars  medica  eiusmodi  disciplina  est,  quae  nullis  certis 
destinatisque  nitatur  praeceptis,  neque  una,  ad  quam  omnia  rerum  iudicia 
dirigantur,  regula.  Dubia  potius  atque  incerta  sunt  ea,  de  quibus  illa  agit; 
perraro,  imo  nunquam  fere,  res  tradit,  quarum  veritas  omnino  explorata  est, 
et  plerumque  nonnisi  in  coniecturis  ab  ipsa  allatis  acquiescere  debemus. 

Omnia  iam  in  eo  vertuntur,  ut  medici  acumini  permittatur,  singulorum 
aegrotorum  conditione  accurate  investigata  statuere,  quod  remedium  quo  cun¬ 
que  temporis  momento  morbis,  tam  celeribus  mutationibus  obnoxiis,  adhiben¬ 
dum  sit.  Atqui  ea  ipsa  de  causa  perraro  accidit,  ut  plures  medici  de  aegroti 
alicuius  statu  idem  iudicium  faciant,  aut  remedia  ab  eorum  uno  adhibita  om¬ 
nium  adsensu  approbentur.  Huc  accedit,  quod  nullus  exstat  civium  ordo,  de 
quorum  agendi  ratione  reliqui,  etiamsi  earum  rerum,  quas  illi  tractant,  pror¬ 
sus  rudes  sint,  aeque  ac  de  medicorum  praescriptis  sententiam  ferendi  ius  sibi 
vindicant.  Quisque  se,  quae  aegroti  conditio  sit,  unice  perspicere  credit; 
quisque  de  medicorum  officio  se  iudicare  posse  censet;  si  aegrotus  fato  fun¬ 
gitur,  quisque  affirmat  se  eum  diversa  prorsus  curaturum  fuisse  ratione.  Non 
reputant  secum,  quantopere  ei  laborandum  sit,  qui  bonus  cupit  fieri  medicus, 
eique  rei  totam  fere  impendendam  esse  vitam.  —  Ut  igitur  is,  cui  artem  salu¬ 
tarem  profitendi  aegrosque  curandi  potestas  publice  concessa  est,  cuique  in 
muneris  sui  officiis  exsequendis  tot  iam  labores  subeundi  sunt,  aliorum  vexa¬ 
tionibus  non  semper  obnoxius  sit,  molestiisque  atque  incommodis  conflictetur, 
prorsus  necesse  est,  ut  iura  quoque  eius  accuratius  describantur  legesque  con¬ 
dantur  sancianturque,  quarum  auxilio,  tanquam  propugnaculo  quodam,  orrihes 
malevolentiae  atque  ignorantiae  impetus  aggressionesque  ab  ipsis  repellantur. 
—  Quae  vero  medico  in  civitatibus,  ut  illae  iam  quidem  constitutae  sunt,  im¬ 
plendae  sint  muneris  partes,  et  quae  ipsi  tribuenda  concedendaque  sint  iura, 
id  ut  accurate  expediamus,  (quod  quidem  in  alia  commentatiuncula  facere  stu¬ 
debimus,)  a  proposito  haud  erit  alienum,  nunc  primum  omnium  temporum 

Cf,  J.  J.  Wolff,  uber  die  Kunst  krank  z u  sein  u.  s.  w., 
Wigancl,  Reise  von  Hamfourg  uber  Berlin,  Leipzig  u, 

fur  Arzte  und  Nichtarzte.  Berlin. 
s.  w.  nacli  Heidelb  erg.  Frankfurt. 


memoriam  repetentes  inquirere  atque  exponere,  qua  relatione  medicus  cum 
civitate  coniunctus  sit,  quo  loco  in  rerumpublicarum  quaque  semper  fuerit, 
quibusque  legibus  censuerint  ipsum  adstringendum. 

Priusquam  medicam  quis  profitebatur  artem,  illa  ipsa  iam  exstabat,  quem¬ 
admodum  contra  serioribus  temporibus  literis  collabentibus  inque  interitum  ver¬ 
gentibus  medici  quidem  erant,  ars  medica  vero  nulla.  Apud  antiquissimos  popu¬ 
los,  quorum  memoria  conservata  est,  quemadmodum  apud  eos,  qui  animi  cultura 
etiamnum  egent,  ea,  quorum  notitia  imbuti  erant,  artis  salutaris  praecepta  non 
ordo  quidam  sibi  soli  vindicabat,  sed  illa  is  tenebat,  cui  vel  usu  cognita  vel  casu 
oblata  erant,  quae  deinde  in  unum  collecta  viri  ingenio  praestantes  una  cum 
aliis  doctrinis  mente  complectebantur.  Literae  artesque,  cum  homines  non 
nisi  earum  rudimentis  essent  imbuti,  a  se  invicem  nondum  erant  seiunctae *  *). 
Vulgus  erat  medicus,  inquit  Frankius  **);  medicinam  omnes  illi  tentabant, 
qui  huic  vel  alteri  aegroto  consilium  aliquod  suocessisse  vel  auditu  compere- 
rant,  vel  propriis  oculis  aut  viderant,  aut  saltem  vidisse  credebant.  —  Aegroti 
in  publicis  locis  atcpie  in  viis  exponebantur ,  ubi  praetereuntes  eos  consilio 
suo  adiuvabant  edocebantque,  quibus  remediis  ex  eorum  quidem  sententia 
possent  sanari.  Neminem  tam  improbum  fore  credebant,  qui  sciens  non  im¬ 
pertiretur.  Piaculum  ergo  tunc  fuit  medicum  non  esse,  atque  praeterire  eius- 
modi  publice  expositos,  antequam  quis,*  ad  eorum  reficiendam  salutem,  qua¬ 
lemcunque  suam  contulisset  operam  ***).  —  Haec  ratio  obtinebat  apud  anti¬ 
quissimos  Assyrios,  Babylonios,  Graecos,  Romanos  et  apud  ipsos  Judaeos  ****); 
quinimo  apud  Assyrios  magistratus  creabantur  ,✓  quibus  id  adsignabatur  munus, 
ut  aegrotis  in  publico  expositis  adstarent ,  ‘praetereuntes que  de  remediis  illis 
adhibendis  consulerent. 

Consecutis  vero  inde  temporibus  patres  familiae,  senes,  iique,  qui  re¬ 
liquis  praeerant,  hos  cum  rerum  peritia  usuque  praestarent,  res  valetudinis 


#  .  y 

*)  Dans  ces  premiers  temps  toute9  les  connoissances  etoient  une  propriete  commune,  aes  arts  bor- 

nes  pouvoient  etre  exerces  par  toutes  les  personnes  douees  de  quelque  intelligence.  II  y  avoit  une  medecine 
avant  qu’il  n’y  eut  des  medecins.  V.  Coup  d’oeil  sur  les  revolulions  et  sur  la  reTorme  de  la  medecine,  par 
P.  J .  G.  Cabanis.  Paris.  1804»  p.  4°*  > 

**)  Sermo  academicus  de  civis  medici  in  republica  conditione  atque  officiis  ex  lege  praecipue  eru¬ 
tis.  Ticini.  1785.  p.  7. 

***)  V.  Frankius  I.  c. 

¥*¥*)  V.  Herodotus,  ed.  J.  Schweigbauser.  I.»  197*  —  Strabo  L.  III.  p.  ic<4*  L.  X\  I.  p.  49^*  Pbutar- 
clms  4n  op.  T.  II.  pl;  1.  Hundertmark  de  '  incrementis  artis  medicae  per  expositionem  aegrotorum  apud  Ve¬ 
teres  in  vias  publicas  et  templa.  Lips.  17^9- 

curationem  spectantes  consilio  suo  regebant;  cumque  ex  liis  fere  sacerdotes 
cooptarentur,  hi  autem  omne  literarum  doctrinaeque  genus  animo  tenerent 
complexum,  atque  in  Poetica,  Musica,  Mathematica,  Medicina  etc.  soli  ver¬ 
sati  essent,  quae  disciplinae  artesque  deinde  a  patribus  velut  hereditario  iure 
liliis  transmittebantur,  ipsi  quoque  consulebantur  ab  eis,  qui  morbo  essent 
impliciti.  Hac  ratione  igitur  factum  est,  ut  essent  sacerdotes,  qui  medicorum 
quoque  munere  fungerentur,  utque  in  ipsis  templis  ars  exerceretur  medica  ae- 
grotique  curarentur,  et  id  quidem  apud  Aegyptios  in  templis  Isidis  Serapidis- 
que,  et  apud  Graecos,  in  iis,  quae  Aesculapio  dicata  erant  *).  Aegyptiis  se¬ 
vera  victus  ratio  praescripta  erat,  quam  ut  accurate  sequerentur,  legibus  cau¬ 
tum  erat;  atque  ex  hac  ipsa  re  apud  exteros  opinio  orta  est,  omnes  (Aegyp¬ 
tios  artis  salutaris  esse  peritos.  (  V.  Hero  do  t.  Lib.  II.  cap.  34.  Home?' .  Odyss. 
IV.  231.)  Atvero  sacerdotes  soli  profitebantur  medendi  artem,  qui  quidem 
in  plures  classes  distributi  erant.  Sacerdotes  superioris  ordinis,  Prophetae, 
reconditiorem  artis  medicae  tenebant  partem,  quae  non  medicamenta  specta¬ 
bat,  sed  magicis  formulis  daemonumque  auxilio  adiuta  vim  suam  exserere  vi¬ 
debatur.  Omni  doctrinae  genere  cum  animum  haberent  subactum,  quamcun¬ 
que  rem  praeternaturalem  se  efficere  posse  confidebant,  neque  ipsi  morbi 
'quem  eventum  essent  habituri  praedicere  dubitabant.  Sacerdotes  contra  in¬ 
ferioris  ordinis,  quibus  nomen  erat  Pastophori,  ea  prorsus  sequi  debebant 
praecepta,  quae v  in  sex  ultimis  libris  scriptorum  hermaeorum  erant  tradita. 
(Ipsis  e.  g.  interdictum  erat,  ne  febribus  acutis  ante  quartum  diem  quidquam 
remedii  adhiberent.)  Quas  quidem  leges  si  accurate  observabant,  nulli  cri¬ 
minationi  obnoxii  erant;  atvero  legibus  illis  in  morbo  aliquo  curando  vel  mi¬ 
nima  in  re  neglectis,  poena  mortis  adficiebantur,  etiam  si  aegrotus  conva¬ 
luerat  **).  •  *  • 


*)  Blumenbachius ,  V.  ili.,  in  Intro  cinctione ,  quam  edidit,  in  historiam  medicinae  literariam,  ubi 
de  medicinae  origine  loquitur,  hisce  utitur  verbis:  Ubi  in  difficiliore  morbo  propria  cuiusvis  familiae  do¬ 
mestica  medicamina  non  sufficiebant,  vicini  consulebantur.  Hincque  sensim  originem  duxit  antiquissimus 
mos  expositionis  aegrotorum  ad  vias  publicas.  Cumque  demum  unus  alterve  maiore  experientia  et  feliciore 
medicaminum  applicatione  emineret,  prae  aliis  iri  eo  confidebant  eius  populares,  et  sic  nati  medici.  —  Hi 
primi  medici  temporis  progressu  pro  inventoribus  medicinae  habiti,  et  haud  secus  ac  aliarum  rerum  utilium 
repertores  in  deorum  numerum  relati,  ipsique  praeterea  medicinae  et  aliis  utilissimis  artibus  dii  deaeque 
praesides  dati  sunt.  Maxime  cum  et  morborum  quorundam,  pestilentialium  praesertim,  vehementia  et  epide¬ 
mica  universitas,  tum  mortes  subitaneae,  imo  et  heroica  quorundam  medicaminum  virtU9  divini  quid  invol¬ 
vere  videretur;  tum  facile  etiam  ea  superstitio  accederet,  ut  in  magicis  incantamentis  et  carminibus  auxilium 
quaererent  aegri,  aut  fanis  deorum  incubantes  per  insomnia  salutares  exspectarent  revelationes.  —  Ita  vero 
ultro  effectum  est,  ut  religio  medicinae  immisceretur,  ipsaque  salutaris  ars  in  sacerdotum  potestatem  transiret, 

)  Diodor.  SicuL  Edit.  Bipont.  T.  I.  L.  I.  cap.  82.  p..  ^1.  s q. 

Apud  Judaeos,  sicut  reliquarum  disciplinarum,  ita  quoque  artis  medi¬ 
cae  initio  non  nisi  Levitae  periti  erant:  cumque  ex  earum  tantummodo  gente 
sacerdotes  cooptarentur,  ab  ipsis,  aeque  ac  ab  Aegyptiorum  sacerdotibus, 
omnia  illa,  quibus  animi  cultura  nititur,  tenebantur  coniuncta,  quae  eodem 
modo  liliis  a  patribus  tradebantur.  Consecutis  vero  inde  temporibus,  cum 
Levitae  degenerarent,  medicinam  ceterasque  artes  Prophetae  sibi  sumserunt 
tractandas,  qui  morbos  praedicebant  denuntiabantque,  quos  poenae  loco  deus 
immitteret,  quibusque  plerumque  nullo  medicamento  adhibito  caerimoniis  tan¬ 
tummodo  sacris  atque  ipsorum  deum  Jehovam  dictum  invocando  mederi  co¬ 
nabantur. 

Inde  iam,  quod  apud^  antrquissimos  populos  non  nisi  unius  eiusdem  or¬ 
dinis  homines  omnia  disciplinarum  genCra  complectebantur,  quodque  sacer¬ 
dotes,  legislatores,  medici  etc.  uno  eodem  que  comprehendebantur  ordine  *), 
inde,  inquam,  efficitur,  fieri  haudquaquam  potuisse  ut  hi  medici  ipsi  in  alio¬ 
rum  auctoritate  essent;  et  in  iis  tantummodo  civitatibus,  ubi  ordo  ille,  ut 
apud  Aegyptios,  in  plures  distributus  esset  classes,  ii,  fqui  superiorem  consti¬ 
tuebant  classem,  reliquos  perpellebant,  ut  ea  artis  salutaris  praecepta  seque¬ 
rentur,  quae  ipsi  dedissent  descripsissentque. 

Medicinam  apud  antiquissimos  Graecos  soli  quoque  laciebant  sacerdo¬ 
tes.  In  templis,  praesertim  iis,  quae  Aesculapio,  clarissimo  Chironis  discipulo, 
dicata  erant,  phantasiam  corporisque  vim  vitalem  excitando  morbis  medendis 
dabant  operam,  eaque  de  re  inter  eos  clam  conveniebat;  cumque  igitur  solis 
sacerdotibus,  omnibus  tantopere  venerandis,  omnis  ars  medica  relicta  esset, 
hi  in  illa  facienda  aliis  haudquaquam  poterant  esse  subiecti  **).  Tum  demum 
cum  artis  medicae  forma  institueretur,  atque  rerum  ordo  disciplinaeque  de¬ 
scriptio  fieret,  nec  sacerdotes  soli  eam  sibi  vindicarent,  sed  alii  quoque  me¬ 
dici  Graeciam  peragrarent,  id  quod  non  nisi  temporibus  ipsam  Hippocratis 
aetatem  praecedentibus  evenisse  legimus,  tum  igitur  medicos  eorumque  aegro¬ 
tos  tractandi  rationem  publicae  coeperunt  committere  curae.  Qui  vero  aegro¬ 
tis  curandis  tum  praecipue  operam  suam  navabant,  Periodeutae  erant  (socie¬ 
tatis  Pythagoricae  sodales,  qui  ea  soluta,  hoc  nomine  insigniti,  Graeciam  pe¬ 
ragrabant,)  atque  Paedotribae,  (illi  artis  gymnasticae  magistri,  qui  adolescen- 

Idem  in  Celtarum  Druidas  Romanorumque  pontifices  cadere  inter  omnes  constat. 

**)  Apud  Hindos  quoque,  qui  distributionem  in  classes  religiose  retinebant,  Brachmani  tantummodo, 
doctrinae  laude  apud  eos  florentes,  atque  unus  ordo  Germanorum  vel  Samanaeorum  in  artibus  medicis  ex- 
eercendis  occupati  erant.  Praeerant  ipsis  vero  magistratus,  quibus  id  negotium  datum  erat,  ut  aegrotos  tue¬ 
rentur  atque  mortubs  curarent  sepeliendos. 

tum  salutis  tuendae  curam  sustinebant.)  Hi,  si  in  republica  Atheniensium  ar¬ 
tem  medicam  profitendi  consilium  ceperant,  oratione  publice  habenda  post¬ 
quam  anteactae  vitae  rationem  exposuerant,  id  ut  sibi  concederetur  petere 
debebant.  Collegium  quoque  medicorum,  ut  ex  uno,  qui  apud  Aristotelem  ex¬ 
stat,  loco,  Sprengelio  V.  ili.  auctore,  apparet,  Athenis  saltem  fuisse  videtur, 
cui  inferioris  ordinis  medici,  quam  in  singulis  morbis  curandis  sequuti  essent, 
methodi  rationem  reddere  debebant.  Haud  tamen  admodum  severi  fuisse  vi¬ 
dentur  in  medicos  clandestinos  malosque,  cum  iam  ab  Aristophane  inducitur 
medicaster,  qui  in  omnibus  viis  potionem  iactat  salutarem,  partum,  ut  ipse 
adfirmabat,  quam  maxime  adiuvantem.  —  n yd^  larQiwQ  /uodvns,  dicit  Hip¬ 
pocrates,  iv  T?07  7T0?\.i(nV  0 COQl<yCLl  >  7TAYJV  :d^0^iY\q.  UVTY]  $>\  QU  '1‘jTQCdO‘KU  TQVt; 
dvrzyu;  crvy/MfxevovQ. 

Apud  antiquissimos  Romanos  medicina  non  nisi  ars  quaedam  erat,  qua 
dolosi  sacerdotes  ad  alios  utebantur  fallendos,  aut  divinationis  genus,  aut  de¬ 
nique  cultus  deorum  pars.  Haruspices,  qui  futura  praedicturi  pecudum  exta 
consulebant,  auguresque  antiquissimis  temporibus  Romanorum  medici  erant. 
Quemadmodum  Graeci  Aesculapium  colebant,  ita  Romani  Apollinem  ut  artis 
salutaris  deum  adorabant,  atque,  ut  morbis  liberarentur,  eius  sacerdotum  ute¬ 
bantur  auxilio.  Consecutis  vero  inde  temporibus  permulti  errones  Graeci,  qui 
in  Graecia  medicinam  et  chirurgiam  inferiorem  exercuerant,  et  plerumque 
servi  erant,  Romam  deferebantur.  Divitibus  Romanis  hi  operam  suam  loca¬ 
bant,  medicorum  que  vice  apud  eos  fungebantur.  Medici  vero  nomen  late  pan 
tebat.  Medici  nomine,  inquit  Frankius  1.  c.  p.  zg.9  veniebant  omnes,  qui  in 
universum  salutis  humanae  curam  gerebant  *);  primoque  medici  clinici  diceban¬ 
tur,  qui  ad  lectum  aegrotorum  morbo  cubantium  assidebant;  medici  vero  chb 
rurgi,  quin  et  simpliciter  medici  vocati  sunt,  qui  vulneribus  medebantur,  et 
in  universum  exteriorum  corporis  humani  partium  curam  artis  suae  ambitu 
complectebantur  **).  Ast  et  qui  partis  tantummodo  alicuius,  vel  certi  doloris 
sanationem  pollicebantur,  ut  puta  Auricularii,  Dentarii,  medico  nomine  gau¬ 
debant.  Ultimo  tandem  et  servus,  quicumque  dominum  suum  in  balneo  frica¬ 
ret,  lavaret,  ungeret,  aut  tonderet,  raderet,  aut  articulos  eiusdem  motitaret 


*)  Ulpianus  L.  i.  §,  i.  de  extraord.  cognit.  —  Una  volta  si  chiamavano  medici  tuiti  quelli,  che 
la  lor  professione  destinava  alia  cura  dei  corpo  umano,  in  qualunque  maniera  cio  si  facesse.  Goguec  dei’ 
origine  delle  leggi.  Tom.  I,  p.  154.  '  •  '* 

L.  i.  §.  1.  3,  de  extraord.  cognit. 


7 


medico  superbiebat  ribmine *  *).  —  Inde  clare  patet,  quam  diversi  inter  se 
fuerint  medici  eorumque  munera  antiquissimis  Romanorum  temporibus.  Quae 
vero  Plinius  nobis  de  medicorum  artisque  salutaris  apud  Romanos  statu  atque 
conditione  refert,  rem*  certe  ultra  verum  augent,  cum  concessum  probatum- 
que  sit,  illum  medicis  quam  maxime  fuisse  infensum.  Iu  tamen  ex  eius  scrip¬ 
tis  apparet,  Romanorum  medicos  tum  temporis  fere  omnes  Graecos  fuisse, 
neque  ullam  exstitisse  legem,  quae  ad  certam  quandam  medendi  rationem  eos 
adstringeret,  aut,  si  quid  in  medicina  facienda  peccassent,  poenam  ipsis  ir¬ 
rogaret.  Hoc  'sane  ex  illo  inprimis  apparet  loco,  ubi:  ,, Nulla  praeterea,  inquit, 
lex,  quae  puniat  inscitiam  capitalem,  nullum  exemplum  vindictae.  Discunt 
periculis  nostris,  et  experimenta  per  mortes  agunt.  Medico  tantum  hominem 
occidisse  impunitas  summa  est“  **).  —  Ceterum  inferior  tantummodo  medici¬ 
nae  pars,  quae  circa  sectiones  et  ustiones  faciendas,  emplastra  et  collyria  im¬ 
ponenda  etc.  occupata  fuit,  illiberalibus  artibus  adnumerata  esse  videtur,  quam 
praecipue  servi  exercebant  libertique:  cum  ii,  qui  subtilioribus  artibus  medi¬ 
cis  operam  dabant,  tum  quoque  magis  auctoritate  valerent,  postea  vero  am¬ 
plissimis  honoribus  decorarentur  atque  variis  munirentur  privilegiis  ***). 

Iam  postquam*  in  ea,  quae  medici  agebant,  accuratius  inquirere  coe¬ 
perant,  curatio  ipsa  tanquam  operarum  locatio  considerabatur;  quo  factum 
est,  ut  medicus  imperite  secans  actione  vel  ex  locato  vel  ex  lege  Aquilia  con¬ 
veniri  posset  ****).  Cum  autem  medicina  deinde  sub  imperatoribus  magis  in 


*)  Nero  mori  iussis  non  amplius  quam  horarum  spatium  dabat.  Ac  ne  quid  morae  interveniret, 
medicos  admovebat,  qui  cunctantes  continuo  curarent.  Ita  enim  vocabat  venas  mortis  gratia  incidere.  Vid. 
Suetonii  Nero.  c.  3j. 

**)  Histor.  natural.  XIX.  I. 

**¥)  Cf.  I.  F.  Bokelmanni  medicus  Romanus  servus  LX.  solidis  aestimatus.  Lugd.  Batav.  1671.  12. 
C.  Drelincourti  apologia  medica,  qua  depellitur  illa  calumnia  medicos  sexcentis  annis  Roma  exulasse.  Lugd. 
Batav.  1672.  12.  Conyers  Middleton  de  medicorum  apud  veteres  Romanos  degentium  conditione.  Cantabr. 
1726.  8.  —  Ej.  dissertationis  defensio  contra  anonymos.  ib.  1727.  I.  C.  Schlaeger  de  medicorum  apud  ve¬ 
teres  Romanos  conditione.  Helmstadii.  1740,  4*  G.  Bichtcr  prisca  Roma  in  medicos  suos  haud  iniqua, 

Goetting.  1764*  4* 

*¥¥¥)  V.  XJlpian.  L.  7.  §.  8-  ad  leg.  Aquil.  (IX.  2.)  Cf.  L.  9.  pr.  Ibid.  Idem  i  uri  9  est  si  medi¬ 

camento  perperam  usus  fuerit,  Sed  et  qui  bene  secuerit  et  dereliquerit  curationem  securus  non  erit,  sed  cul¬ 
pae  reus  intelligitur.  Catius  L.  8*  pr-  — 1  Lex  Aquilia  vero  Pighio  auctore  (Annal.  Rom,  p.  33o. )  a.  u. 

CDLXXU  lata  est;  inde  autem,  quod  illa  civibus  tantummodo  data  est,  certum  in  urbe  domicilium  haben¬ 

tibus,  prorsus  patet,  medicos  tum  quidem  iam  liberos  homines  fuisse.  §.  6  7.  I.  ad  leg.  Aq.  (IV,  3.)  — 
Cf.  Scuec.  de  benefic.  Lib.  6.  cap.  15.  Cicero  de  offic.  Lib.  I.  cap.  bp..  Quinctilian  declamat.  Ed.  Burmanni. 
p.  5o6.  Lucian.  abdicat.  Amst.  1687.  P*  724 

artis  perpetuis  praeceptis  ordinatae^  modum  veniret,  ihedicus  si  quis  convenire¬ 
tur,  id  minime  actione  locati  fiebat,  sed  cognitione  extraordinaria  a  Praesidi 
provinciae  *).  Hac  igitur  ratione  aegrotus,  si  se  crederet  a  medico  imperite 
tractatum,  bunc  accusare  atque  damni  pensationem  postulare  poterat.  Verum 
enim  vero  si  medicis  lioc  modo  curationis,  quam  morbis  adhibuerant,  ratio 
erat  reddenda,  id  non  nisi  causa  privata  erat.  Ceterum  in  eum  medicum,  , ut 
par  est,  tanquam  in  homicidam  ex  i  ure  criminali  (et  quidem  ex  lege  Corne¬ 
lia  de  sicariis)  animadvertebatur,  qui  alicui  dederat  venenum,  aut  ab  alio  in¬ 
citatus  aegrotum  consulto  necaverat. 

Atvero  medici  ingenio  doctrinaque  praestantes  cum  Romae  amplioribus 
in  dies  ornarentur  honoribus  **),  praetereeque  luxuria  magis  magisque  ingra¬ 
vescente  haud  parvi  lucri  spes  se  offerret,  permagna  hominum  imperitorum 
inducebatur  turba  ut  Romam  se  conferret,  medendi  artem  ibi  professura. 
Mala,  quae  inde  facile  in  civitatem  redundare  potuissent,  ut  averterentur,  iis, 
qui  arte  medica  quam  maxime  excellebant’,  nomen  Archiater  inditum,  decre¬ 
tumque  est,  ut  ipsi  ceteris  medicis,  tum  numerariis,  a  Decurionibus  creatis, 
tum  supernumerariis,  praeessent.  Enim  vero  quamvis  nec  inter  antiquiora 
imperatorum  Romanorum  edicta,  nec  in  iurisconsultorum,  qui  sub  ipsis  flo¬ 
ruerunt,  scriptis,  ad  nos  quidem  transmissis,  ulla  inveniuntur  edicta,  quibus 
id  expressis  verbis  sancitum  sit,'  ille  tamen  apud  Galenum  exstans  locus,  ubi 
de  primo  Archiatro  Andromacho,  Imperatoris  Neronis  saeculo  florente,  sermo 
est,  permultum  ei  rei  addit  probabilitatis.  Leguntur  ibi  nimirum  haec:  Ti 
‘yOVV  CL^XilV  'TtfV  iv  T OVTOig  V7T0  TCOV  7LC& T  irisivcp  Y\V  7TZ~ 

Tri^iVfAvoq.  (De  Theriac.  ad  Pison.  Lib.  cap.  i.)  — r 

Ab  imperatore  Antonino  pio  medicorum  numerariorum  numerum  legi¬ 
mus  accurate  definitum;  quo  numero  expleto  si  quis  tamen  in  urbe  aliqua  se¬ 
dem  sibi  constitueret,  privilegiorum  illis  datorum  hic  erat  expers.  —  Constan¬ 
tino  regnante  Archiatri  distribuebantur  in  Archiatros  palatinos  et  populares, 
qui  quidem  ab  ipso  Archiatrorum  Collegio  eligebantur  ***).  Medicorum  vero 
intra  numerum  praefinitum  constituendorum  arbitrium  non  praesidi  provinciae 
commissum  erat,  sed  ordini  et  possessoribus  cuiusque  civitatis,  ut  certi  de 
probitate  morum  et  peritia  mtis  eligerent  ipsi,  quibus  se  liberosque  suos  in 

'  - '  .  .  „  .  .  >  aegri- 


)  Ulpian,  L.  i.  pr.  §.  i —  3.  de  extraord.  cognit, 

)  Iam  talius  Caesar,  medicos  Athenis  Romam  demigrantes  civitate  dpnabat. 

)  Cod.  Theodos.  de  med.  et  prof.  L.  g.  Cod.  Iustin,  de  prof.  et  medie.  L.  io. 

aegritudine  corporum  committerent*).  —  Accuratius  vero  ea,  quae  ad  disci¬ 
plinam  publicam  medicinalem  pertinent,  praecipue  quatenus  ilia  medicos 
spectant,  Theodosius  in  suo  etiamnum  exstante  legum  codice  et  in  occiden¬ 
talis  et  in  orientalis  imperii  constituit  provinciis.  (V.  God.Theodos.de  medi¬ 
cis  et  professoribus.  Imperatoris  luliani  vopot;  7 rggi  r cov  Ict r^cov>  in  ej.  liter. 
No.  26.)  Inter  ea  privilegia,  quae  ipsis  (Archiatris  atque  medicis  numerariis, 
immunitate  gaudentibus)  data  erant,  haecce  potissima  sunt. —  In  ius  eos  vocare 
prohibitum  erat,  ipsisque  licebat,  quoties  rem  cum  aliquo  haberent,  per  pro¬ 
curatorem  comparere,  ne  quid  obstaret,  quominus  omne  suum  tempus  studiis 
impenderent  atque  hominum  salutem  cogitatione  complecterentur  **).  Eaque 
de  causa  quoque  concessum  erat  medicis,  ut  domi  iusiurandum  darent  dice- 
rentrjue  testimonium  ***).  Si  cum  aliis  in  iudicio  certabant,  eorum  lis  non 
ad  formulas  constitutas  accomodabatur,  sed  a  iudicibus  instruebatur  ipsis.  Ex¬ 
traordinaria  erat,  ut  iam  supra  monuimus,  praesidis  provinciae  cognitio.  Le^e 
cautum  erat,  ne  in  custodiam  traderentur,  ne  tum  quidem,  si  non  essent  sol¬ 
vendo.  De  crimine  capitali  suspecti,  a  custodia  carceris,  fideiussoribus  datis, 
liberabantur  ****).  Eos  per  tormenta  interrogari,  prohibitum  erat  -j-).  Si  quis 
eis  aegre  fecerat,  iudex  ex  arbitratu  suo  reo  poenam  irrogare  poterat  -}-j-),  Si 
quis  eorum  corpus  laeserat,  lege  Iuli  a,  a  Constantino,  qui  ut  medici  sacro¬ 
sancti  fere  inviolabilesque  haberentur  effecit,  sancita,  in  eum  agebatur,  qua 
quidem  praecipitur,  ut,  si  quis  eos  vexaverit,  centum  millia  nummorum  aera¬ 
rio  inferat,  a  Magistratibus  vel  Quinquennalibus  exactus,  ne  ipsi  hanc  poenam 
sustineant  —  Porro  eadem  lege  haec  iiibentur;  Servus  eis  si  iniuriam 

fecerit,  flagellis  debeat  a  suo  domino  verberari,  coram  eo,  cui  fecerit  iniu¬ 

riam;  vel  si  dominus  consensit,  viginti  millia  nummorum  fisco  inferat,  servo 
pro  pignore,  donec  summa  haec  exsolvitur,  retinendo.  —  Deinde  L.  2. :  Ar¬ 
chiatri  omnes,  et  exarchiatri  ab  universis  muneribus  curialium,  senatorum  et 
comitum,  perfectissimommque  muneribus  et  obsequiis,  quae  administratione 

*)  Ulpian  L.  i.  D.  de  decret.  ab  ordin.  faciend, 

#¥)  Arg.  L.  17.  G.  de.Episc.  et  Cler.  —  L.  i.  §.  r.  de  extraord.  cognit.  —  „In  ius  vocari 

eos,  vel  pati  iniuriam  prohibemus. **  Gothofred.  ad  L  i.  Cod-  Theod.  de  medie,  et  profess. 

¥*¥)  Arg.  L.  11.  de  juris.  V.  Briinnemann  ad  L.  7.  C.  de  Prob, 

****)  Arg.  L.  r.  C.  de  Custod.  reor. 

f)  Arg.  L.  S.  C.  de  quaest. 

tf)  Cod.  Theodos.  Lib.  XIII  tit.  III.  Cod.  lustin.  Lib.  X.  tit.  LII. 

fff)  Cod.  Theod.,  de  medie,  et  profess.  E.  1. 

perfunctis  saepe  mandantur,  a  praestationibus  quoque  publicis  liberi  immunes- 
que  permaneant,  nec  ad  ullam  auri,  et  argenti,  et  equorum  praestationem 
vocentur  etc.  — 

Curationis  vero,  quam  adhibuerant  morbis,  nulla  tum  temporis  medicis 
reddenda  erat  ratio,  nec  si  quid  male  evenerat,  id  eis  poterat  imputari.  Im*' 
putabatur  eis  vero,  si  quid  ,per  imperitiam  commiserant,  quod  ex  Ulpiani 
'apparet  verbis,  qui  ita  de  hac  re  disserit  (L.  6.  §.  7.  de  offic.  praes.  (I.  i8-)): 
,,Sicuti  medico  eventus  mortalitatis  imputari  non  debet  *),  ita  quod  per  im¬ 
peritiam  commisit,  imputari  ei  debet.  Praetextu  humanae  fragilitatis  delictum 
decipientis  in  periculo  hominis  innoxium  esse  non  debet.”  —  Idem  docent 
Iustiniani  institutiones  (§.7.  de  leg.  Aquil.  IV.  3.):  Imperitia  quoque  culpae 
adnumeratur,  veluti  si  medicus  ideo  servum  tuum  occiderit,  quia  male  eum 
secuerit,  aut  perperam  ei  medicamentum  dederit.  ■ —  In  genere  quicunque 
artem  profitetur,  cuius  solidam  scientiam  non  habet,  is,  si  quid  ex  imperitia 
committit,  culpae  reus  est**).  Nemo  enim  affectare  debet  id,  in  quo  intelligit, 
vel  intelligere  debet,  infirmitatem  suam  aliis  periculosam  fore  ***).  —  Quando 
vero  medici  in  magnis  malis  alios  minus  peritos,  vel  candidatos  vel  chirurgos, 
artis  medicae  forte  non  potentes,  ad  sibi  referendum  ad  aegrotos  mittunt,  non 
*  minus  ex  culpa  absentiae  et  desertionis  accusandi  sunt,  graviterque  puniendi, 
ubi  aegrotus  ex  morbo  perierit;  non  enim  hic  de  glande  legenda,  sed  de  vita 
hominis  diligenter  servanda  agitur,  parem  que  in  iure  habent  conditionem  non 
adesse  et  haud  commode  adesse  ****).  —  Lex  quoque  data  est,  qua  heres  me¬ 
dici  insidias  ulcisci  iubetur  *j*). 

*)  Nec  in  ulla  unquam  hoc  videtur  factum  esse  civitate,  nisi  aliqua  saltem  ex  parte  apud  Persas, 
ubi  lex  substitit,  ut  medici  demortuo  rege  aut  eius  filio  aula  exulentur  cum  astrologis;  illi,  quod  morbnm 
curare,  hi  quod  praedicere  mortem  non  sciverint,  v.  Frankii  serm,  acad.  p.  6l. 

**)  Caius  ad  ed.  in  L.  i32.  de  Reg.  jur,  L.  17. 

***)  L.  8*  §•  I.  de  obligat,  experti.  Nach  dem  sachsischen  Rechte,  inquit  Frankius  (medix.  Poli- 
2ei.  VI.  1.  p.  164)»  ist  es  fester  Grundsatz,  dafs  jedem  der  sich  blos  fur  einen  Arzt  ausgiebt ,  aeine  Unerfah- 
renheit  ais  Verbrechen  (loco  culpae  et  delicti  est)  angerecbnet  wird  (§.  3  et  7.  I.  de  leg.  Aquil.  L.  7.  §.  ult. 
L.  8-  D.  eod.  L.  132.  D.  de  Reg.  iur.  Lejser.  spec.  602.  med.  21.);  dahingegen  dem  ordentlichen  Arzte 
die  Sterblichkeit  der  Menschen  nicht  beigemessen  werden  kann  ( L.  6.  §  7.  D.  de  offic.  praes.)  — 

****)  V.  Frankii  serm.  acad  p.  64*  —  Sonst,  inquit  idem  auctor  celeberrimus  (medix.  Polizei.  VI.  1. 
p.  195)»  wenn  die  Aerzte  einen  Kranken  verliefsen,  wurden  sie  eines  Hauptverbrechens  fur  schuldig  erkliirt; 
neuerlicb  wurden  die  Aerzte  gezwungen  ihre  Kranken  zu  verlassen,  wenn  sie  diese  zur  Herbeirufung  eines 
Seelenarztes  ermahnt,  dies  aber  von  dem  Kranken  verweigert  worden  war  —  Recte  vero  monet  Thomasius 
hac  de  re:  Eiusmodi  cum  aegris  versandi  ratio  coactionem  moralem  complectitur,  atque  omnino  videtur  hic 
jus  canonicum  in  conscientias  imperium  inferre,  vitae  conservandae  remedia,  opem,  languidis,  medicum 
auxilium  anhelantibus,  subtrahendo.  — * 

f)  V.  Frank .  1.  c. 

At  enim  vero  haec  omnia  in  privatas  tantummodo  cadebant  causas, 
cum  aegrotus  medicum  indicio  prosequeretur.  Sua  sponte  enim  judex  medi¬ 
cum  in  iudicium  vocare  haud  poterat,  cum  processus,  quem  vocant,  inquisito- 
rius,  ad  Romanum  ius  prorsus  non  pertineret  *).  Quaeritur  tamen,  an  medici 
iudicio  publico  aut  populari,  quam  dicunt,  actione,  quam  cuivis  ex  populo 
intendere  licebat,  arcessi  potuerint,  si  imperite  visi  sint  aegrotos  tractasse. 
Haud  quidem  exstat  lex,  qua  expressis  quidquam  de  hac  re  constitutum  sit 
verbis;  nam  lex  Cornelia,  a  Sulla  lata,  proprie  doli  solummodo  habet  rationem, 
respicitque  tantum  venditores  veneficiorum  malorum  pigmentariosque.  (L.  3  pr. 
§.  2.  3.  ad  Leg.  Cornei,  de  sic.  (X.LVIII,  8  )  lurisconsulti  tamen  hanc  legem 
ad  illos  quoque  traxisse  videntur.  Iulius  Paulus  nimirum  in  eis,  quae  ad  illam 
explicandam  in  medium  protulit,  (in  sententiis  receptis  §.  19,  V,  23,)  haec 
quoque  adfert:  Si  eo  medicamine,  quod  ad  salutem  hominis  vel  ad  remedium' 
datum  erat,  homo  perierit,  is  qui  dederit,  si  honestior  fuerit,  in  insulam  de¬ 
portatur,  humilior  capite  punitur.  —  Ex  iis,  quae  supra  ex  Ulpiano  et  Caio 
apposita  sunt,  sua  sponte  patet,  haec  non  nisi  in  eos  cadere  posse,  qui  impe¬ 
ritiae  culpam  contraxerunt,  quamvis  eius  rei  mentio  expressis  verbis  a  Paulo 
haud  facta  sit.  —  Ratio  vero  huius  severae  interpretationis  malis  videtur  con¬ 
tineri,  quae  a  medicis  imperitis,  in  arte  sua  exercenda  cum  tanta  gauderent 
libertate,  tum  etiamnum  in  civitatem  inferebantur  **).  Improbat  quoque  re- 
prehenditque  vehementer  illam  Pauli  interpretationem  Cuiacius  (ad  Pauli  1.  c.), 
affirmans,  rem  ab  eo  adpositam  minime  ad  legem  Corneliam  pertinere,  quia 
medicus  medicamentum  sanandi,  non  necandi  animo  dederit.  — 

Haec  fere  erat  medicorum  conditio  in  imperio  Romano,  et  hae  prae¬ 
cipuae,  quibus  adstricti  erant,  quaeque  rationem  curationis  morbis  adhibitae 
ab  ipsis  reddendam  spectabant,  leges,  cum  literarum  studia  collaberentur 
atque  ad  interitum  vergerent,  unaque  cum  his  ars  quoque  salutaris  profligata 
jaceret,  omhibusque  contemtui  esset.  Iam  saeculo  quinto  atque  sexto  p.  C.  n. 
in  terris  occidentalibus  non  nisi  inferioris  ordinis  monachi  ex  lege  ipsis  in- 
iuncta  aegrotis  aderant,  atque  ab  his  cum  ars  salutaris  exerceretur,  ad  ean¬ 
dem  denuo  conditionem  redacta  est,  qua  apud  omnes  semper  fuit  populos 
animi  cultura  destitutos,  ut  nimirum  praestigiis  religionem  adumbrantibus  con- 


*)  Thomasius  de  orig.  et  progress.  process.  inquis,  §•  35  sq. 

** )  Cf.  Eusebii  hist.  eccles.  VII. 

tineretur  *).  Populi  septentrionales qui  Nomadum  instar  omnia  peragrantes 
imperium  Romanum  inundaverant,  atque  depopulati  erant,  in  terris  a  se  oc¬ 
cupatis  literis  tantopere  perniciosum  introducebant  statum  feudalem,  qui  non 
nisi  duobus  ordinibus  nobilum  servorumque  relinquebat  locum.  Medii  ordinis 
homines  monachi  erant  clericique,  qui  ab  equitibus  pendentes,  ad  eos  haud- 
quaquam  valebant  se  adtollere.  Medici  monastici  non  poterant  sibi  comparare 
eam  auctoritatem,  qua  illi  floreant  necesse  est,  qui  artem  liberalem  exercent; 
indeque  factum  est,  ut  medicina  ipsa  in  contemtum  abiret,  atque  legibus  gra¬ 
vissimae  poenae  iis  essent  constitutae,  qui  nobilium  alicui  suis  medicamentis 
nocuissent.  Sic  in  Codice  legum  Gothorum  occidentalium  (XI.  Tit.  i.  §.  6.) 
haecce  leguntur:  Si  quis  medicus,  dum  fiebotoimim  exercet,  ingenuum  debili¬ 
taverit,  C  solidos  coactus  exsolvat.  Si  vero  mortuus  fuerit,  continuo  pro¬ 
pinquis  tradendus  est,  ut,  quod  de  eo  facere  voluerint,  habeant  potesta¬ 
tem.  Si  vero  servum  debilitaverit  aut  occiderit,  hujusmodi  servum  restituat  **), 
Igitur  hic,  ut  apud  omnes  populos,  qui  a  cultu  et  humanitate  longe  ad¬ 
huc  absunt,  de  poenis  tantummodo  exigendis  sermo  est;  quomodo  vero  prae¬ 
caveatur,  ne  quis  in  crimen  incurrat,  id  nemini  prorsus  est  curae  ***).  — 

Contemtus,  in  quem  tum  temporis  medendi  ars  abierat,  eiuscemodi 
erat,  ut  in  legibus  veteribus  Svecicis  venae  sectio  aliaque  id  genus,  quae  aegro¬ 
rum  curandorum  causa  fiunt,  illiberalibus  sordidisque  adnumerarentur  mune¬ 
ribus,  utque  concilio  Rhernis  ao.  1131  habito  clerici  superioris  ordinis,  quomi¬ 
nus  medendi  artem  exercerent,  prorsus  prohiberentur,  et  id  quidem  eam  ip¬ 
sam  ob  causam,  quia  non  nisi  servis  illud  conveniret  munus.  Haec  vero  lex 
cum  non  omnino  observaretur,  sequentibus  illa  conciliis  semper  denuo  lata 
est  atque  sancita  ****). 

*)  Apud  antiquissimos  Germanos  ars  salutaris  vetulis  erat  relicta,  a  quibus  deinde  monachi  eam 
acceperunt;  chirurgiam  vero  laniarii  exercebant.  V.  Noltenius  de  iuribus  medicorum  in  ducatu  Brunsvjcensi.  p.  vr. 

**)  Hoc  legum  codice  id  quoque  cautum  est:  ne  quis  medicus  nobili  mulieri  aut  virgini  venam 
incidat,  nisi  cognatione  iunctarum  aliqua  adsit  servarumve.  Si  quis  contra  fecerit,  ei  decem  solidi  solvendi 
sunt,  quia  difficillimum  non  est,  ut  sub  tali  occasione  ludibrium  interdum  inhaerescat.  Si  medicus  ad  morbo 
medendum  vulnusve  curandum  arcessitur,  illi,  posLquam  morbi  aut  vulneris  rationem  cognoverit,  statirrv  cautio 
interponenda  ac  curandi  merces  stipulanda  est.  'Hanc  vero  mercedem  medicum  poscere  haud  licet,  si  aegrotus 
in  periculum  veniat,  ne  moriatur.  V.  Lindenbrog  cod.  leg.  aiitiq.  Wisigotb,.  T.  I.  p.  204.  Sp’ engel  prag- 
matische  Geschichte  der  Medix  in.  Tbl.  2.  p.  458-  Ars  medica  quoque  in  publicis  scholis  haud  tradebatur, 
sed  ei  operam  dare  qui  apud  animum  statuerat,  ipse  circumspicere  debebat  eum,  quo  meretur  magistro. — 

***)  Cf.  Ackermanni  Erlauterung  der  wichtigsten  Gesetze,  welche  auf  die  Medixinalverfassung  Bezug 
haben,  vom  isten  bis  zum  i3>ten  Jahrh.  in  Pylii  Piepertorium  fur  die  dffentiiclie  und  gerichtliche  Arzneiwis- 
senschaft.  Bd.  3>  St.  1.  p.  iq. 

**** )  Lembergae  in  Gallicia  si  quis  nobilis  arti  medicae  operam  dabat,  nobilitatis  is  ex  lege  ibi  con¬ 
stituta  amittebat  iura  ;  eaque  lex  viguit,  usque  dum  Josephus  II.  eam  abrogaret. 

In  terris  orientalibus  medendi  ars  non  tam  cito  ad  interitum  vergebat. 
Ecclesiastici,  quorum  curae  nosocomia  Constantinopoli  constituta  commissa 
erant,  illos,  qui  non  recepti  erant,  aegros  quoque  suscipiebant  curandos. 
Medio  tamen  saeculo  duodecimo  ab  Oecumenico  Patriarcha  Constantinopoli- 
tano  severa  lata  est  lex,  eodem  prorsus  argumento,  quo  illa  erat,  quam  con¬ 
cilium  Rhemis  sanxierat;  et  ita  quidem  factum  est,  ut  artis  medicae  exercita¬ 
tio  etiam  in  istis  terris  non  nisi  non  ecclesiasticis  satis  rudibus  atque  Iudaeis 
relinqueretur.  — 

Tali  rerum  statu  artis  salutaris  vere  sic  dictae  praecepta  non  nisi  Ara¬ 
bes  servabant.  Apud  eos  scholae  instituebantur  medicinae  studiosorum  usibus 
aptae,  in  quibus  praecipue  Nestoriani  medendi  tradebant  artem.  Almansoj ' 
in  urbe  Bagdad  publicum  nosocomium  collegitimque  simul  instituit  medico¬ 
rum,  quibus  ii  se  praeberent  examinandos ,  qui  artem  medicam  profitendi 
consilium  cepissent.  Hic  quoque  illi,  quibus  medici  ornantur,  honores  tribui 
coepti  sunt.  Magnos  tamen  progressus  Arabes  in  medicina  haudquaquam 
fecerunt;  servarunt  nobis  tantummodo  veterum,  et  imprimis  Graecorum  medi¬ 
corum  scripta,  a  quorum  praeceptis  quoque  haud  ausi  sunt  discedere.  — 

In  terris  occidentalibus  Benedictini  ii  erant ,  qui  omnium  primi, 
ordinis  sui  legibus  neglectis,  artis  medicae  scholas  aperiebant,  aliisque 
in  illa  exercenda  praeibant.  Antea  in  barbarie  medii  aevi  artis  saluta¬ 
ris  theoretica  modo  pars  in  scholis  episcopalibus  monastieisque  tradebatur. 
Illorum  vero  opera  et  studio  effloruit  atque  prae  ceteris  coepit  vigere 
schola  monastica,  quae  Salerni  sub  finem  undecimi  saeculi  instituta  erat  *). 
Hic  medicina  primum  miserae  illi  conditioni,  ut  praestigiis,  religiosis  caeri¬ 
moniis  nitentibus,  contineretur,  iterum  erepta,  atque  in  artis  liberalis  formam 
restituta  est.  Non  amplius  deinde  a  clericis  modo  ipsa  exercebatur  **),  et  de 
Arabibus ^  qui  literas  doctrinasque  in  Europam  referebant,  exemplo  capto,  iu- 
venibus  rite  temperatis  atque  spectatis  honores  tribuebantur  academici.  At 
tamen  servilem  adhuc  in  modum  vestigiis  Arabum  insistebant,  et  serioribus 


*)  Primus,  inquit  BlumeTibachiiis ,  in  introd.  in  hist.  medie,  literar.  p.  g5>  qui  Haustam  ex  Arabum 
schola  doctrinam  medicam  in  Italiam  derivasse,  et  hinc  restaurator  studii  medici  in  ebristiano  orbe  censen¬ 
dus  videtur,  Constantinus  a  patria  Carthagine  vulgo-  Africanus,  et  quod  demum  Cassini  (monachus  ord.  St. 
Benedicti)  obierit,  Cassinens-is  dictus  est.  —  Is-  postquam  cliu  Babylone  et  Bagdadi  studiis  incubuerat,  II  o- 
berto  Apuliae  duci  a  secretis,  ipsi  procul  dubio  auctor  fuit  suasorque,  ut  Salerni  medicam  conderet  scholam 
s.  ut  in  sigillo  collegii  auclit  duitatem  HippocraUcam ;  quae  prima  et  princeps  exstitit  in  ebristiano  occidente 
medica  universitas.  — 

**)  1°  Francia  modo  exercebant  clerici  medicam  artem  usque  ad  annum  1^52,  quam  ipsam  ob 

causam  medicis  ibi  usque  ad  illud  tempus  uxorem  ducere  haud  licitum  erat.  V.  Btankii  serm.  acad,  p,  J/f* 

etiam  temporibus,  idque  in  pluribus  universitatibus  literariis,  quarum  numerus 
sub  finem  saeculi  XI 1L  in  Europa  usque  ad  triginta  ascendebat,  lege  sancieba¬ 
tur,  nequis  Hippocratis  Galenique  praecepta  vel  minima  re  omitteret  sequi ;  eo¬ 
rum  enim  opera  codicis  legum  artis  medendi  obtinebant  locum  *). 

Notatu  vero  prae  caeteris  dignsa  est  lex  medicinalis  Rogeri,  regis  Apu¬ 
liae  Siciliaeque.  Hic  postquam  regnum  suum  late  patens  composuerat,  anno, 
ut  videtur,  1140  codicem  legum  in  publicum  proposuit,  quarum  triginta  no¬ 
vem  etiamnum  extant.  Fridericus  II.  nimirum,  imperator,  Rogeri  nepos,  Pe¬ 
trum  de  Vineis,  cancellarium  suum  celebratissimum,  illas  leges  iussit  una  cum 
suis  in  unum  librum  colligere,  qui  nobis  servatus  atque  inscriptus  est:  Con¬ 
stitutionum  Neapolitanarum  sive  Sicularum  libri  tres.  Harum  legum  decima 
septima  cie  probabili  experientia  medicorum  agit.  Prima  haec  est  lex  medici¬ 
nalis  vere  sic  dicta,  quae  in  terris  occidentalibus  lata  est,  qua  non,  quemad¬ 
modum  Wisigothoruin  legibus,  poenae  solummodo  in  eos  constituebantur,  qui 
medicamentis  suis  aliis  nocuissent,  sed  quae  potius  in  id  tendebat,  ut  medici 
melius  instituerentur,  aliisque  prohiberentur  inferre  damna.  Verba  legis  vero 
haec  sunt: 

,,  Quisquis  a  modo  mederi  voluerit,  officialibus  nostris  et  iudicibus  se  praesentet,  eo¬ 
rum  discutiendum  iudicio;  quodsi  sua  temeritate  praesumpserit,  carceri  constringatur,  bonis 
suis  omnibus  publicatis.  Hoc  enim  prospectum  est,  ne  in  regno  nostro  subiecti  pericliten- 
tur  ex  imperitia  medicorum.  “ 

Hac  vero  Rogeri  lege  iam  id  quoque  sancitum  esse,  ut  medici  a  me¬ 
dicis  tentarentur  explorarenturque,  id  sane  ex  accuratiore  et  fusiore  eius,  quae 
a  Friderico  II.  postea  vulgata  est,  apparet  interpretatione.  Hac  nimirum  me¬ 
dicos  examinendi  ratio  accuratius  constituitur,  cumque  hac  ratione  non  nisi 
exploratis  spectatisque  medicis  medendi  artem  profiteri  concederetur,1  atque 
omnes  igitur  a  periculis  essent  vindicati,  quae  ipsis  medicorum  imperitia  igno¬ 
rantiaque  antea  poterant  creare,  leges  illae  quoque,  quae  medicorum  errori¬ 
bus  saepe  culpae  vacuis  constituerent  poenas,  eo  ipso  abrogatae  sunt.  — 
Ouod  si  Friderici  II.  lege  nonnulla  quoque  contineantur,  quae  ipsum  finem  in 
conscribenda  ista  commentatiuncula  mihi  propositum  haud  respiciunt,  tamen, 


*)  Eiusmodi  codicem  Sinenses  quoque  dicuntur  habere,  qui  tum  propter  incredibilem,  qua  oppri¬ 
muntur,  dominationem,  tum  propter  multas  alias  causas,  per  hoc  bis  mille  annos  nullos  prorsus  in  studiis 
progressus  fecerunt.  Qui  vero  illum  legum  codicem  composuerit,  cuius  leges  omnes  medici  observare  iussi 
sunt,  Hoangtius,  qui  ante  hos  quater  mille  annos  regnaverit,  fuisse  fertur.  V.  Le  Comte  me'moires  sur  Tetat 
present  de  la  Chi  ne.  Amst.  1698»  T.  i.  Lettr.  VIII.  p.  3oi.  Alii  autem  affirmant  illum  codicem  subditicium 
esse,  atque  post  illud  tempus,  quo  tot  libri  flammis  absumerentur  (ao.  230  a.  C.  n.)  in  lucem  esse  prolatum. 
Cf.  Sprengel  1.  c.  T.  I.  p.  251. 


* 


quia  ad  omnem  rem  medicinalem  magnum  ipsa  habeat  momentum,  hic  videtur 
tota  apponenda.  Sunt  vero  ipsius  verba  haec : 

Utilitati  speciali  prospicimus,  cum  communi  saluti  fidelium  providemus.  Attendentes 
igitur  grave  dispendium  et  irrecuperabile  damnum,  quod  posset  contingere  ex  imperitia  me¬ 
dicorum,  iubemus  in  posterum  nullum  medici  titulum  praetendentem  audere  practicare  ali¬ 
ter  -f  vel  mederi,  nisi  Salerni  primitus  et  in  conventu  publico  magistrorum  iudicio  compro¬ 
batus  cum  testimonialibus  literis  de  fide  et  sufficienti  scientia  tam  magistrorum,  quam  or¬ 
dinatorum  nostrorum,  ad  praesentiam  nostram,  vel,  nobis  a  regno  absentibus,  ad  illius  prae¬ 
sentiam,  qui  vice  nostra  in  regno  remanserit,  ordinatus  accedat,  et  a  nobis,  vel  ab  eo  me¬ 
dendi  licentiam  consequatur;  poena  publicationis  bonorum  et  annalis  carceris  imminente  his, 
qui  contra  huiusmodi  nostrae  serenitatis  edictum  in  posterum  ausi  fuerint  practicari. 

Porro:  Quia  nunquam  sciri  potest  scientia  medicinae,  nisi  de  scientia  logicali  prae¬ 
scribatur,  statuimus,  quod  nullus  studeat  in  medicinali  scientia,  nisi  prius  studeat  ad  minus 
triennio  in  scientia  logicali;  post  triennium  si  voluerit,  ad  studium  medicinae  procedat,  ita 
quod  chirurgiam,  quae  est  pars  medicinae,  infra  praedictum  tempus  addiscat.  Post  quod , 
e£  non  ante,  concedatur  sibi  licentia  practicandi  examinatione,  iuxta  curiae  formam,  prae- 
habita;  et  nihilominus  recepto  pro  eo  de  praedicto  tempore  studii  testimonio  magistrali. 

Iste  medicus  iurabit  servare  formam  curiae  hactenus  observatam,  eo  adiecto,  quod 
si  pervenerit  ad  notitiam  suam,  quod  aliquis  confectionarius  minus  bene  conficiat,  curiae 
denunciabit.  Iste  medicus  visitabit  aegrotos  suos  ad  minus  bis  in  die,  ad  requisitionem  in¬ 
firmi  semel  nocte;  a  quo  non  recipiet  per  diem,  si  pro  eo  non  egrediatur  civitatem  vel  ca¬ 
strum  ultra  dimidium  tarrenum  auri.  Ab  infirmo  autem,  quem  extra  civitatem  visitat,  non 
recipiet  per  diem  ultra  tres  tarrenos,  cum  expensis  suis.  Non  contrahet  societatem  cum  con- 
fectionariis,  non  recipiet  aliquem  sub  cura  sua  ad  expensas  suas  pro  certa  pretii  quanLitate, 
nec  ipse  etiam  habebit  propriam  stationem.  Confectionarii  vero  facient  confectionem  expen¬ 
sis  suis,  cum  testimonio  medicorum,  iuxta  formam  constitutionis,  nec  admittentur  ad  hoc, 
ut  teneant  confectiones,  nisi  praestito  iuramento,  quod  omnes  confectiones  suas  secundum 
praedictam  formam  facient  sine  fraude.  Lucrabitur  autem  stationarius  de  confectionibus  suis 
secundum  istum  modum:  de  confectionibus  et  simplicibus  medicinis,  quae  non  teneri  con¬ 
sueverunt  ultra  annum,  a  tempore  emptionis,  pro  qualibet  uncia  poterit  et  licebit  tres  tarre¬ 
nos  lucrari.  De  aliis  vero,  quae  ex  natura  medicaminum,  vel  ex  alia  causa  ultra  annum  in 
apotheca  tenentur,  pro  qualibet  uncia  licebit  lucrari  sex  tarrenos.  Nec  stationes  huiusmodi 
erunt  ubique ,  sed  in  certis  civitatibus  per  regnum ,  ut  inferius  describitur.  —  Nec  tamen 
post  completum  quinquennium  practicabit,  nisi  per  annum  integrum  cum  consilio  experti 
medici  practicetur.  Magistri  vero  infra  istud  quinquennium  libros  authenticos,  tam  Hippo¬ 
cratis,  quam  Galeni,  in  scholis  doceant,  tam  in  theoretica,  quam  in  ^>ractica  medicina.  Sa¬ 
lubri  etiam  constitutione  sancimus,  ut  nullus  chirurgicus  ad  practieam  admittatur,  nisi  testi¬ 
moniales  litteras  offerat  magistrorum ,  in  medicinali  facultate  legentium,  quod  per  annum 
saltem  in  ea  medicinae  parte  studuerit,  quae  chirurgiae  instruit  facultatem,  et  praesertim 
anatomiam  humanorum  corporum  in  scholis  didicerit,  et  sit  in  ea  parte  medicinae  perlectus, 
sine  qua  nec  incisiones  salubriter  fieri  poterunt,  nec  factae  curari. 

Porro:  In  terra  qualibet  regni  nostrae  iurisdictioni  subiecta,  duos  viros  circumspectos 
et  fide  dignos  volumus  ordinari,  et  corporali  per  eos  praestito  sacramento  teneri,  quorum 
nomina  ad  curiam  nostram  mittentur,  sub  quorum  testificatione  electuaria  et  syrupi,  ac  aliae 

medicinae  legaliter  Eant,  et  sic  factae  vendantur.  Salerni  maxime  per  magistros  in  physica 
hoc  volumus r approbari.  Praesenti  etiam  lege  statuimus  ut  nullus  in  medicina  vel  chirurgia 
nisi  apud  Salernum  vel  Neapolim  legat  in  regno,  nec  magistri  nomen  assumat,  nisi  diligenter 
examinatus  in  praesentia  nostrorum  officialium'  et  magistrorum  artis  eiusdem.  Conficientes 
etiam  medicinas  sacramento  corporali  praestito  volumus  obligari,  ut  ipsas  fideliter  iuxta  ar¬ 
tes  et  hominum  qualitates  in  praesentio  inratorum  conficiant ;  quod  si  contra  fecerint,  publi¬ 
catione  bonorum  suorum  mobilium  sententionaliter  condemnentur.  Ordinati  vero,  quorum 
fid  ei  praedicta  sunt  commissa,  si  fraudem  in  credito  ipsis  officio  commisisse  probenLur,  ul¬ 
timo  supplicio  feriendos  esse  censemus.  —  1 

Ex  hac  sane  lege  medicinali,  omnium  quae  prima  accuratius  descripta  est, 
maxima  in  totam  rem  medicinalem  redundarunt  emolumenta.  Friderico  II 
regnante  schola,  quae  Salerni  florebat,  celebratissima  erat  atque  quam  maxime 
frequentata;  neque  ita  multo  post  artis  medendi  admirabiles  fere  progressiones 
fagtae  sunt,  cum  nimirum  imperio  orientali  everso,  omnes,  qui  tum  in  Graecia 
eruditionis  doctrinaeque  fama  vigerent,  Tureorum  ut  effugerent  furorem,  in 
Italiam  commigrarent  Jam  quidem  medicorum  Graecorum  scripta  ea  rursus 
lingua  coepta  sunt  legi,  qua  eorum  auctores  ipsi  usi  sunt,  atque  in  Italia  ita 
novus  literis  illuxit  dies,  cuius  lux  per  omnes  spargebatur  terras.  Vetus  dis¬ 
ciplinae  formula  abolebatur;  numerus  universitatum  literariarum  in  dies  auge¬ 
batur;  artibus  qui  operam  dabant,  virique  docti,  qui  theologicis  doctrinis  non 
imbuti  erant,  neque  muneri  se  aptaverant  ecclesiastico,  iam  quidem  fore  ut 
sibi  quoque  honores  mandarentur  sperare  poterant;  atque  nec  Astrologiae  Al- 
chymiaeque  studium  invalescens,  nec  magnae  illae  controversiae  inter  medicos 
et:  chirurgos  saeculo  decimo  quarto  exortae,  cum  reliquarum  doctrinarum  studia 
tum  quoque  in  dies  magis  complerentur  excolerenturque,  nihil  fere  valebant, 
ad  eam,  quam  medendi  ars  ad  maiorem  perfectionem  faciebat,  progressionem 
retardandam. 

Permulti  antea  ignoti  morbi  observabantur  notabanturque,  adversus  quos 
nova  experimentis  probata  comparanda  erant  remedia.  Ii,  qui  civitatum  gu¬ 
bernacula  tenebant,  in  dies  magis  magisque  intelligebant,  medendi  artem  tan- 
quam  artem  liberalem  considerandam  esse,  quae,  perpetuis  mutationibus  ob¬ 
noxia,  ubi  consisteret,  non  haberet,  sed  in  dies  magis  esset  excolenda,  nec 
certis  accurateque  descriptis  legibus  illam  posse  adstringi.  At  enim  vero  cum 
medendi  ars  ad  civium  salutem  vitamque  tantum  momentum  habeat,  et  hac 
ipsa  re  illud  discrimen  nitatur,  quod  inter  eam  reliquasque  artes  liberales  in¬ 
tercedit,  nihil  iam  imperantibus  fuit  antiquius,  quam  ut  scholae  essent  instituta¬ 
que,  eorum  usibus  aptata,  qui  arti  medicae  chirurgiaeque  operam  suam'  na¬ 
vandi  cepissent  consilium,  quaeque  ipsis  bis  se  excolendi  copiam  darent  facul¬ 
tatem- 


tatemque:  utque  contra  medicastri  circumforaneique,  quo  minus  aliis  imperitia 
ignorantiaque  sua  nocerent,  legibus  prohiberentur.  Bis  et  saepius  se  exami¬ 
nandos  debebant  sistere  medicinae  candidati,  nec  nisi  tum,  cum  eruditionis 
atque  doctrinae  suae  egregia  dedissent  specimina,  medicam  artem  exercendi 
ipsis  concedebatur  potestas. 

Iam  vero  eis  quoque  permissum  erat,  ut  ipsi  statuerent,  quae  singulis 
morbis  ex  medicinae  generalis  praeceptis  curatio  adhibenda  sit,  nec  amplius 
iubebantur,  certam  praescriptamque  iliorum  curandorum  sequi  rationem,  neque, 
ut  antea  factum  invenimus,  hoc  vel  illo  prohibebantur  uti  remedio.  —  Non 
nisi  magni  aliquid  deliquissent  iam  quidem  eius  ratio  ipsis  reddenda  erat,  cum 
intelligeretur  praeterea  id  haudquaquam  fieri  neque  effectum  remediorum  ad¬ 
hibitorum  ipsis  imputari  posse.  Leges  hac  de  re  saeculis  proximis  superioribus 
latae  atque  etiamnum  ratae  partim  ex  legibus  Imperatorum  Romanorum,  par- 
tim  ex  supra  opposita  lege  medicinali  Imperatoris  Friderici^II  originem  traxe¬ 
runt;  eorum  vero  'severitas,  quo  magis  medendi  excoleretur  ars,  eo  magis 
quoque  in  dies  minuta  est,  ita  ut  ipsius  C.  C.  C.  articuli  134,  qui  hanc  rem 
spectat,  atque  olim  codici  iuris  criminalis  Brandenburgensi  insertus  erat*),  iam 
quidem  in  codice  legum  provinciali  Borussico  ne  vestigia  quidem  depre¬ 
hendantur. 

Hoc  fere  loco  proximis  superioribus  saeculis  res  erant  in  Germania, 
sicut  in  plerisque  Europae  terris,  atque  eadem  fere  etiamnum  earum  conditio 
est,  perpauca  si  excipias  loca,  ubi  eam  censuerunt  immutandam.  -  Sic  e.  g.  in 
Francia,  quamvis  nemo  non  intelligat,  nihil  utilius  esse,  quam  si  medicinae 
studiosis  publicis  institutis  animum  suum  excolendi  offeratur  facultas,  eisque 
non  nisi  accurate  exploratis  atque  examinibus  feliciter  superatis  aegrotorum 
sanandorum  concedatur  potestas,  tamen  anno  1792  omnia  collegia  medica 
sublata  sunt,  medici  que  non  sine  summo  civitatis  detrimento  omni  regimine 
publico  soluti.  Cuique,  si  literarum  auctoritatem  pecunio  sibi  comparaverat 
numerata,  medicinam  facere  licebat  **).' 


*)  Conf.  de  eo  inprimis  Alberti  comment,  in  Constitut.  Criminal.  Carolin.  medie.  IDuae.  1709* 

,,  Durcli  das  Bulletin  des  lois  wurden,  im  Jahre  179 a^e  *n  Frankreich  besielienden  medizini- 
sclien  Lehranstalten  und  Auctoritaten  aufgehoben.  Das  franzosische  Directorium  gab  ein  Gesetz,  vermoge 
welchem  jeder,  der  sicli  mit  Behandiung  der  Krankbeiten  abgiebt,  ein  jahrliches  Gewerbgeld  (20  Franken) 
bezablen  mufs.  Notare  und  Advokaten  haben  fur  das  ihrige  nichts  zu  entriebten.  Aucb  unter  Bonapartes 
Pregierung  mufs  te  der  franzosische  A?zt  der  Piegierung  die  Erlaubnifs  seine  Kunst  auszuiiben  mit  klingender 
Miinze  bezablen.  Durch  das  Gesetz  rucksichtlicb  der  Patente  vom  6ten  Pructidor  IV  (23  Aug.  17Q6),  dai s 
alie  freien  Gewerbe  eiuer  verhaltnifsmafsigen  Patentgebubr  unterwarf,  wurden  die  Aerzte  unter  dem  allgemei- 
nen  Nam  eu  Officiers  de  sante  auch  ais  steuerpflicbtig  aufgefiihrt,  und  in  die  vierte  Klasse  gebraclit,  wo-sV 


Forum  medicinale  amplius  in  Francia  npn  erat.  Damfra  ,  quae  inde  ad 
omnes'  eius  incolas  redundabant,  non  nisi  permagna  esse  poterant.  Ut  essent, 
e  quorum  scholis  periti  atque  exercitati' prodirent  medici,  nemini  curae  erat. 
Non  amplius  ii,  qui  futuri  erant  medici,  se  examinandos  sistere  debebant,  et 
si  quis  commiserat,  cur  accusaretur,  nemo  erat,  qui  ea  de  re  iudicare,  atque 
iudici  in  poena  constituenda  siia  praeire  potuisset. 

Medici  vero,  quamvis  eorum  perpauci  stipendium  publicum  accipiunt, 
omnino  tamen  iis  adnuinerandi  sunt,  qui  inunere  publico  in  civitate  funguntur* *); 
nec  igitur  negari  potest,  quibusdam  illos  obstrictos  teneri  officiis,  et,  si  in  arte 
sua  exercenda  gravius  peccaverint,  eius  rei  ipsis  omnino  rationem  reddendam 
esse,  quamvis  multa  sint,  quibus  id  in  dubium  vocari  possit.  Praeclarissima 
sunt  ea,  quae  Wedekindius  V.  111.  de  hac  re  atque  de  singulari  medico¬ 
rum  in  republica  conditione  in  universum  monet,  (in  Koppii  Jahrbuch  der 
Staatsarzneikunde.  Jahrgang  V.  p.  4?)  ubi,  „  Certorum  finitorum  que ,  inquit, 
praeceptorum  notitia  ut  imbuamur,  eisque  certa  ratione  utendi  scientiam  con¬ 
sequamur,  nihil  aliud  opus  est,  nisi  ut  ad  praeclaram  disciplinam  accedat  ani¬ 
mus  quam  maxime  intentus  et  discendi  amore  flagrans,  neque  ad  eam  rem 
quidquam  interest,  ingenii  nos  excellere  dotibus.  Quod  si  igitur  accurata 
rerum  notitia,  certa  finitaque  praecepta  ac  praescripta  ad  scientiam  vel  artem 
aliquam  exercendam  sufficiunt,  ii,  qui  civitatum  curam  habent,  a  proposito 
haud  aberrant,  si  studiosos  instituendos  curant  erudiendosque  et  accurate 
examinandos;  et  si  deinde  formulis  diligenter  descriptis  in  exsequendis  scientiae 
comparatae  praescriptis  ipsis  praelucent.  Id  quidem  cadit  in  omnes  eos,  qui 
in  accurate  non  modo  fundatis  sed  etiam  exstructis  disciplinis,  in  Theologiae 
et  Jurisprudentiae  'versantur  doctrinis.  Neque  sacrorum  curatoris  est,  nec  i  udi-  * 
cis  aut  causidici  nova  dogmata,  decreta  vel  leges  comminisci,  aut  ea  rescin¬ 
dere,  quae  constituta  sunt;  ex  praescripto  ipsis  docendum  est,  agendum, 
causaeque  cognoscendae.  Eius  rei  curam  antistites  summi  et  praesides,  con¬ 
silia  ecclesiastica  et  tribunalia  habent,  quibus  facillimum  est  bonos  at  diligentes 
ministros  remunerandi,  malos  contra  negligentesque  puniendi  invenire  viam. 
Eadem  obtinet  ratio,  si  philosophicae,  historicae  atque  eiusmodi  doctrinae, 
quae  experientia  nituntur,  discendae  sunt,  ut  in  certum  ipsae  finitumque  con¬ 
vertantur  usum.  Si  quidem,  qui  sunt  in  collegio  supremo  regiminis  et  in 

init  Mobelhandlern ,  Kutsclienmacnern ,  Coeffeurs,  Buchbandlern  und  Zalinarzten  und  vielen  andern  Gewerben 
zusammenstehen.“  V.  Frank  mediz.  Polizei.  Theil  VI.  Abtheil.  I.  p.  65- 

*)  Quodsi  legis  audiamus  verba,  eorum  conditio  eiusmodi  est,  ut,  quamvis  civitatis  ministris  haud 
possint  adnumerari,  ipsi  tamen  obstricti  sint. 

curia  vectigalium,  praefecti  saltuarii,  geometrae  etc,,  speciminibus  editis  de¬ 
monstratum  dare  debent,  rerum  quarundam  se  imbutos  esse  notitia,  quae 
disciplinae  accurate  descriptae  formula  non  comprehendi  possunt;  illa  vero 
notitia,  quomodo  in  usum  convertenda  ipsisque  in  munere  suo  exsequendo 
agendum  sit,  eius  rei  illis  dantur  praecepta,  quibus  diligenter  et  cum  cura 
observandis  eorum  nititur  laus,  qui  rebus  civilibus  operantur.  Diligentia  assi¬ 
duitasque  sufficiunt  ad  efficiendum,  ut  iuvenis  mediocris  ingenii,  bene  si  modo 
instituitur,  eo  perveniat,  ut,  gnavus  si  sit  vir  atque  honestus,  muneris  officia 
ipsi  iniuncta  exsequatur.  Id  quidem  cadit  in  eos,  qui  in  rebus  politicis  et  in 
eis  versantur,  quae  ad  rei  publicae  admiriistrationem ,  vectigalia  etc.  spectant. 
Longe  diversa  vero  medicorum  ratio  est.  Qui  enim  fieri  posset,  ut  formula 
quaedam  componatur  constituaturque,  quam  in  aegrotis  curandis  medicus 
sernper  sequatur!  Longe,  pro  dolor!  ars  medica  ab  illa  abest  perfectione, 
qua  sola  eiusmodi  formula  niteretur.  Percurramus  singulos  morbos,  et,  nisi 
auctor  auctorem  transscripserit,  vix,  credo,  inveniemus  duos,  qui  in  prae¬ 
scriptis  ab  ipsis  propositis  prorsus,  inter  se  concinant.  Tentaverunt  quidem 
publicam  constituere  legem  formulamque,  quam  in  dysenteria  e.  g.,  in  morbo 
a  morsu  canis  rabiosi  curando  medici  sequerentur,  atque  librorum  de  arte 
obstetricia  agentium  atque  obstetricum  usui  destinatorum  copia  abundamus; 
quantopere  vero  haec  omnia  inter  se  discrepant!  Legamus  modo  ea,  quae 
de  emeticis  atque  catharticis  medicamentis  morbis  adhibendis  scripta  sunt, 
coinponamusque,  si  fieri  potest,  ea,  quibus  omnes  auctores  inter  se  consen¬ 
tiunt!  Ne  quidem  formulam  de  emeticorum  usu  constituere  poterimus.  Haud 
unus  typis  exprimitur  liber  obstetricum  usui  destinatus,  cuius  auctor  non  de 
eiusmodi  commentarii  queratur  necessitate.  Fingamus  vero,  fieri  posse,  ut, 
quemadmodum  in  codicibus  illis,  Code  Napoleon  et  Code  des  procedures  in¬ 
scriptis,  iuris  peritis  leges  et  formulae,  cjuas  sequantur,  propositae  sunt,  ita 
quoque  leges  et  formulae  constituantur,  quibus  medici  teneantur,  tamen  illae 
vix  actionis  instituendae  praeberent  ansam,  tum  quia  fieri  nequit,  ut  medicus 
medicum  aegrotos  curantem  eius  observandi  causa  ubivis  comitetur,  tum  quia 
morborum  ratio  tam  multiplex  est  atque  diversa,  ut  medicus  formulam  consti¬ 
tutam  nunquam  fere  prorsus  sequi  possit.  Aetas,  sexus,  corporis  habitus, 
vivendi  ratio,  coelum,  et  quibus  praeterea  morborum  proprietates  in  singulis 
aegrotis  continentur,  omnia  haec  ei  plus  minus  necessitatem  iniungunt,  accom¬ 
modatissimam  sernper  singulis  aegrotis  comminiscendi  curationem.  Omnes 
disciplinae  et  artes,  quarum  principia  et  termini  non  ex  legislatoris  alicuius 
arbitrio,  neque  'ex  necessariis  cogitandi  legibus  pendent,  quaeque  igitur  neque 

veruum  vi,  neque  naturali  hominum  conformatione  continentur,  eas  dico  dis¬ 
ciplinas  et  artes,  quae  ita  comparatae  sunt,  ut  homo  notiones  suas  intellectua¬ 
les  sensusque  ad  rerum  naturam  accoinodare  debeat,  veram  eius  informatio¬ 
nem  si  in  animo  cupit  habere,  atque,  id  ut  consequatur,  diversissimis  rebus 
sollerti  animo  inter  se  comparandis,  quod  earum  discrimen  constituat,  et  qua¬ 
tenus  inter  se  congruant,  accurate  et  diligenter  investigare,  et  hac  ratione 
earum  notiones  in  animo  informare  cogatur:  illae  igitur  disciplinae  artesque 
singularem  animi  vigorem  alacritatemque  desiderant,  et  qui  eos  multo  suc¬ 
cessu  tractare  vult,  eum  phantasia  atque  intellectu,  vel  omnino  ingenii  viribus 
quam  maxime  excellere  necesse  est.  —  Nemo  sane  quisquam,  animi  ardore 
qui  careat,  quamvis  in  eo  maximum  sit  studium  diligentiaque,  neque  pictor, 
neque  musicus,  neque  statuarius,  neque  naturae  investigator  aut  tandem  medi¬ 
cus  poterit  evadere  magnus;  quid,  quod,  ad  singulas,  quas  hi  tractant,  artes 
disciplinasque  singulares  quoque  ingenii  dotes  requiruntur.  Earum  praecepta 
quidem  animus  nullo  ardore  fervens  in  censum  vocare  atque  examinare  pot¬ 
est;  at  ut  ea  exsequamur,  mentis  acumine  opus  est  solertiaque,  quae  in  aliis 
rebus  haud  multum  valeret.  Explicare  quidem  possumus  cogitandi  vi  faculta¬ 
teque  semina  principiaque,  quae  in  nobis  contineamus,  at  vero  haud  quaquam 
ipsa  producere.  Quicunque  alicui  doctrinarum  artiumve  supra  oppositarum, 
nec  ipsa  medicina  excepta,  vel  diligentissime  operam  dedit,  tamen  non  ideo 
in  pingendo  excellit  vel  bonus  medicus  est,  neque  semper  evadet,  etiamsi,  id 
nisi  fiat,  capitis  "poena  ipsi  tuenda  sit.  —  Medicus,  artem  suam  cum  exercet, 
vim  habeat  facultatem  que  necesse  est,  totas  series  notionum  tam  celeriter 
quam  scienter  perlustrandi,  easque,  et  quidem  ita,  ut  earum  ordinem  accu¬ 
ratissime  servet  ipsaeque  clarissimae  sint,  in  animo  informandi,  composita  ce¬ 
leriter  in  simplicia  solvendi,  solutaque  iterum  componendi,  notionum  clare 
atque  distincte  in  animo  informatarum  series  perlustrandi,  omnium  accuratissimam 
sibi  comparandi  notitiam,  novamque  omnibus  formam  vitamque  tribuendi. 

Id  haud  fallebat  Hippocratem,  qui,  ,,  Occasio,  inquit,  celeris,  iudiciujm 
difficile,  experimentum  periculosum,  experientia  fallax,  ars  longa,  vita  brevis.  — 
Medicus  haudquaquam  oculos  in  hominis  etiamnum  viventis  corpus  inserere 
potest,  cuius  conditio,  quam  ex  signis  nobis  apparentibus  diiudicamus,  con¬ 
tinuis  mutationibus  obnoxia  est.  Haud  duo  inveniuntur  aegroti,  inter  quorum 
morbos  non  aliquid  intercedat  discriminis;  facillime  igitur  heri  potest,  ut  me¬ 
dicus  fallatur  et  experimentum  periculosum  agat;  et  tamen  ei  persaepe  cele¬ 
riter  ad  agendum  adgredienduni  est.  Quantus  est  artis  medicae  ambitus,  et 
quam  brevis  contra  eius  antistitum  vita.  Is  modo,  qui  sollerti  ingenio  praeditus 

est,  tantis  difficultatibus  impedimentisque  occurrere  potest  conari.  Ut  vero 
vir  ingenii  sollertis  munere  explendo  locum  suum  obtineat,  ingenium  ipsum 
illum  occupare  sibique  vindicare  necesse  est.  Civitatum  populorumque  mode¬ 
ratoribus  id  modo  agendum  est,  ne  ingenii  exercendi  desit  occasio;  vim  vero 
ei  adhibere  debent  nullam,  neque  id  ullo  modo  coercere.  Liberum  modo 
agendi  arbitrium  et  quae  inde  proficiscuntur  emolumenta  alunt  ingenii  vires, 
atque  elatiorem  reddunt  eum,  qui  earum  exercendarum  haud  est  ignarus“  *). 


*)  Conf.  hoc  loco  quoque  eorum  scripta,  qui  de  officiis  medicorum  agunt,  atque,  quae  ipsis  con¬ 
cedenda  sint  iura,  inquirunt,  e.  g.  Sachsii,  Sodii,  Woeffelii,  Bohnii,  Delii,  Lantanae,  Lanzeni,  Lassii, 
Linkeri,  Lolivii,  Sqhossii,  Solini,  Trilleri,  Fadloii,  Sattleri,  Plazii,  Stoehrii,  Passevani,  aliorumque.  Sed 
haec  magis  faciunt  ad  secundam  huius  tractatus  partem. 

